Ehdotus: neuvoston asetus eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisesta annetun asetuksen (EY) N:o 527/2003 muuttamisesta /* KOM/2007/0092 lopull. */





[pic] | EUROOPAN YHTEISÖJEN KOMISSIO | Bryssel 9.3.2007 KOM(2007) 92 lopullinen Ehdotus: NEUVOSTON ASETUS eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisesta annetun asetuksen (EY) N:o 527/2003 muuttamisesta (komission esittämä) PERUSTELUT Yhteisön ulkopuolisista maista peräisin olevia viinejä, joihin on sovellettu muita kuin yhteisön lainsäädännössä hyväksyttyjä viininvalmistusmenetelmiä, ei voida ilman neuvoston vahvistamaa poikkeusta tarjota sellaisenaan nautittavaksi yhteisössä. Poikkeusmenettelystä säädetään viinin yhteisestä markkinajärjestelystä annetun asetuksen (EY) N:o 1493/1999 45 artiklan 2 kohdassa. Argentiina sallii ja Kansainvälisen viinijärjestö (OIV) on hyväksynyt viininvalmistusjärjestelmän, jossa Argentiinasta peräisin oleviin viineihin voidaan lisätä omenahappoa happamuuden säätelemiseksi. Tämä viininvalmistusmenetelmä on kielletty Euroopan unionissa. Neuvottelut erityisesti osapuolten viininvalmistusmenetelmien tunnustamisesta jatkuvat komission edustaman yhteisön ja Mercosurin, jonka jäsenvaltio Argentiina on, välillä viinikauppaa koskevan sopimuksen tekemiseksi. Kyseiset vuonna 2002 alkaneet neuvottelut ovat yhä käynnissä. Sopimuksen olisi mahdollistettava se, että Argentiina voisi pysyvästi käyttää mainittua viininvalmistusmenetelmää. Positiivisen ja rakentavan lähestymistavan ilmaisemiseksi neuvotteluja kohtaan ja neuvottelujen saattamiseksi pikaiseen päätökseen olisi suotavaa pidentää kyseisen, tietyille argentiinalaisille viineille tärkeän viininvalmistusmenetelmän väliaikaista hyväksymistä siihen asti, kun mainittujen neuvottelujen tuloksena tehtävä sopimus tulee voimaan tai enintään 31 päivään joulukuuta 2008 asti. Komissio ehdottaa, että Argentiinasta yhteisöön tuotavat viinit saavat sisältää omenahappoa, kunnes yhteisön ja Argentiinan tasavallan välillä parhaillaan käytävät, viinikauppaa koskevan sopimuksen tekemiseen tähtäävät neuvottelut saadaan päätökseen. Ehdotus: NEUVOSTON ASETUS eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisesta annetun asetuksen (EY) N:o 527/2003 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999[1] ja erityisesti sen 45 artiklan 2 kohdan, ottaa huomioon komission ehdotuksen, sekä katsoo seuraavaa: (1) Poiketen siitä, mitä asetuksen (EY) N:o 1493/1999 45 artiklan 1 kohdassa säädetään, neuvoston asetuksessa (EY) N:o 527/2003[2] säädetään, että yhteisöön voidaan tuoda Argentiinassa tuotettuja viinejä, joiden valmistuksessa on käytetty eräitä viininvalmistusmenetelmiä, erityisesti maitohapon lisäämistä, joista ei säädetä yhteisön lainsäädännössä. Luvan voimassaolo päättyi 31 päivänä joulukuuta 2006. (2) Maitohapon käyttö on Kansainvälisen viinijärjestön (OIV) hyväksymä viininvalmistusmenetelmä. (3) Yhteisön ja Mercosurin, jonka jäsen Argentiina on, välillä käydään edelleen neuvotteluja, joiden tavoitteena on viinikauppaa koskevan sopimuksen tekeminen. Neuvottelut koskevat erityisesti osapuolten viininvalmistusmenetelmiä ja maantieteellisten merkintöjen suojaa. (4) Kunnes yhteisön ja Mercosurin viinikauppaa koskeva uusi sopimus, jossa molemmat sopimuspuolet tunnustavat toistensa viininvalmistusmenetelmät ja jolla siten helpotetaan Argentiinasta peräisin olevien sellaisten viinien tuontia yhteisöön, joihin on lisätty maitohappoa, tulee voimaan, on aiheellista jatkaa argentiinalaisille viineille myönnettyä käsittelyä koskevan luvan voimassaoloa edellä mainitun sopimuksen voimaantuloon saakka ja enintään 31 päivään joulukuuta 2008. (5) Sen vuoksi asetusta (EY) N:o 527/2003 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 527/2003 1 artiklan 1 kohdan toisessa alakohdassa ilmaisu ”31 päivään joulukuuta 2006” ilmaisulla ” 31 päivään joulukuuta 2008”. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 1 päivästä tammikuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS | 1. | BUDJETTIKOHTA/-KOHDAT 05 02 09 Luku 10 - Maatalousmaksut | MÄÄRÄRAHAT Oikaisukirjelmä 2007: 1 487 milj. euroa ATE 2007: 1 486,9 milj. euroa | 2. | TOIMENPITEEN NIMI: Eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisesta annetun neuvoston asetuksen (EY) N:o 527/2003 muuttamisesta | 3. | OIKEUSPERUSTA: Neuvoston asetuksen (EY) N:o 1493/1999 45 artiklan 2 kohta | 4. | TOIMENPITEEN TAVOITE: Argentiinalaisia viinejä koskevan poikkeuksen voimassaolon jatkaminen 31. joulukuuta 2008 asti. | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITO-VUOSI 2007 (milj. euroa) | SEURAAVA VARAINHOITOVUOSI 2008 (milj. euroa) | 5.0 | MENOT – EY:N TALOUSARVIOSTA(TUET/INTERVENTIOT) – KANSALLISISTA TALOUSARVIOISTA – MUISTA LÄHTEISTÄ | p.m. | p.m. | p.m. | 5.1 | TULOT – EY:N OMAT VARAT(MAKSUT/TULLIT) – KANSALLISELLA TASOLLA | – | – | – | 2009 | 2010 | 2011 | 2012 | 5.0.1 | MENOARVIO | – | – | – | – | 5.1.1 | TULOARVIO | – | – | – | – | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI | 6.2 | LISÄTALOUSARVION TARVE | KYLLÄ/EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI | HUOMAUTUKSET: Asetuksella jatketaan poikkeusta, jolla Argentiina voi viedä viiniä yhteisöön. Toimenpiteellä voi olla vaikutuksia yhteisön menoihin, koska viinien määrä markkinoilla lisääntyy. Vaikutuksia ei kuitenkaan voida mitata. Tietojen puuttumisen vuoksi tulojen taloudellisia vaikutuksia ei voida ilmaista lukuina. | [1] EYVL L 179, 14.7.1999, s. 1. Asetus sellaisena kuin se on viimeksi muutettuna asetuksella (EY) N:o 2165/2005 (EUVL L 345, 28.12.2005, s. 1). [2] EUVL L 78, 25.3.2003, s. 1. Asetus sellaisena kuin se on viimeksi muutettuna asetuksella (EY) N:o 1912/2005 (EUVL L 307, 25.11.2005, s. 1).